《磊园》
明代·邝日晋

馀灯深夜不成辉，片片寒风透纸帷。三径菊松新月照，五湖书信故人遗。

病多语拙交应少，老去年残梦已稀。自是倦游无一事，柴门不掩有云归。

作者简介：邝日晋，字无傲，一字薜庵。南海人。官总兵。张家玉起兵东莞，日晋率部响应，战数有功，晋都督同知。明亡，礼道独，山名函乂，字安老。著有《楚游稿》、《磊园诗集》。清陈伯陶编《胜朝粤东遗民录》卷一有传。